# 6. Appendiks

## 6.1. Eksempler på, hvordan digitalisering kan indtænkes i lovforslag

Til inspiration for det lovforberedende arbejde er der nedenfor beskrevet en række konkrete eksempler på indtænkning af digitale principper i lovgivningen. Der er foretaget redaktionelle tilpasninger for at fremhæve relevante tekstdele.

**Genbrug af eksisterende begreber, definitioner og data**

|  |  |
| --- | --- |
| **Hvad** | Indkomstbegrebet. |
| **Lovbemærkninger** | Det foreslås, at supplerende børnetilskud indtægtsreguleres på baggrund af ansøgerens individuelle, skattepligtige indkomst. Det foreslås at tage udgangspunkt i samme indkomstbegreb, som finder anvendelse ved beregning af andre indtægtsregulerede sociale kontantydelser (fx boligstøtte, social pension og økonomisk fripladstilskud til daginstitutioner mv.) |
| **Kilde** | Udkast til lovforslag vedrørende supplerende børnetilskud til uddannelsessøgende i praktik- og elevperioder. |

**Genbrug af data fra register**

|  |  |
| --- | --- |
| **Hvad** | Indkomstbegrebet |
| **Lovbemærkninger** | Se pkt. 2.2.3.2 Udbetaling af fleksløntilskuddet: ”Udbetalingen sker bagud i den følgende måned på baggrund af oplysninger fra indkomstregistret samt eventuelle andre økonomiske oplysninger, som skal indgå i beregningen af fleksløntilskuddet.” Se pkt. 2.2.5 Ledighedsydelse - om beregning af ledighedsydelsenSe pkt. 2.5 Beregning af fleksydelse på grundlag af oplysninger fra indkomstregistretSe pkt. 2.6 Tilvejebringelse af datagrundlag |
| **Kilde** | Lovforslag L 53 Reform af førtidspension og fleksjob, herunder indførelse af ressourceforløb, rehabiliteringsteam, fleksløntilskud m.v.<http://www.ft.dk/samling/20121/lovforslag/L53/index.htm> |

**Genbrug af data fra ansøger**

|  |  |
| --- | --- |
| **Hvad** | Automatisk administration på baggrund af data indberettet af ansøger. |
| **Lovbemærkninger** | Den selvstændigt erhvervsdrivende skal anmode Udbetaling Danmark om barselsdagpenge. Udbetaling Danmark modtager de nødvendige oplysninger af den erhvervsdrivende, som lægges til grund, når der udbetales kompensation fra barselsudligningsordningen. Ved anmodning afgives blandt andet oplysninger om omfanget af arbejdet i virksomheden og angivelse af barselsperioden. |
| **Kilde** | Forslag til lov om barselsudligning for selvstændigt erhvervsdrivende. |

**Objektive kriterier**

|  |  |
| --- | --- |
| **Hvad** | AlderskriterieDansk bopæl |
| **Lovbemærkninger** | Udbetaling af folkepension er afhængigt af hvornår man er født. Derudover skal man have bopæl i Danmark. Oplysninger om bopæl hentes automatisk fra CPR-registeret. Såfremt en person er registreret med dansk bopæl i CPR-registeret, anses personen som værende bosat i Danmark. |
| **Kilde** | Skrivelse 9910 af 19. september 2016 om ændring af Vejledning om folkepension efter Lov om social pension[[1]](#footnote-1) |

**Modregning uden partshøring**

|  |  |
| --- | --- |
| **Hvad** | Eksemplet viser at administrationen er effektiviseret ved at tillade modregning uden partshøring. I stedet behandles indsigelser fra skyldner i en fast track-ordning. |
| **Lovbemærkninger** |  |
| **Kilde** | Lov om inddrivelse af gæld til det offentlige § 9 a. |

**Digital indberetning**

|  |  |
| --- | --- |
| **Hvad** | Eksemplet viser, hvordan der er sikret hjemmel til digital indberetning af selvangivelse for virksomheder, samt hvilke overvejelser der er gjort vedrørende de administrative konsekvenser. |
| **Lovbemærkninger** | ”Forslaget giver virksomhederne mulighed for at opnå lettelser i arbejdet med at indsende selvangivelse og regnskabsmateriale til skattemyndighederne. Det sker ved at etablere mulighed for, at data til skattemyndighederne i videre omfang kan indsendes digitalt.(…)Det forudsætter, at der forinden etableres mulighed for digital indgivelse af selvangivelse for alle virksomheder. Den mulighed eksisterer ikke i dag for selskaber m.v. Det er vurderingen, at papirbilagene er en væsentlig barriere for digital indgivelse af selvangivelsen, og at virksomhederne vil se digitaliseringsmuligheden som en forenkling, som kan lette deres arbejde i forbindelse med indsendelse af selvangivelse og regnskab.” |
| **Kilde** | Forslag til lov om ændring af skattekontrolloven og lov om opkrævning af skatter og afgifter m.v. (Digitalisering af regnskabsoplysninger, ophævelse af virksomheders underretningspligt og afskaffelse af kildeskattebøderne). |

**Hjemmel til digital kommunikation for virksomheder mv.**

|  |  |
| --- | --- |
| **Hvad** | Eksemplet viser, at kommunikationen mellem kommuner, arbejdsgivere og selvstændigt erhvervsdrivende om tilskudsordninger mv. efter lov om en aktiv beskæftigelsesindsats kan ske digitalt. |
| **Lovbemærkninger** | Med lovforslaget indføres hjemmel til, at beskæftigelsesministeren administrativt kan fastsætte regler om at anvende digital kommunikation mellem kommuner, arbejdsgivere og selvstændigt erhvervsdrivende om tilskud. |
| **Kilde** | Lovforslag L 124 Digital kommunikation om tilskudsordninger m.v.Se lovforslaget her: (<http://www.ft.dk/samling/20121/lovforslag/L124/index.htm>) |

**Hjemmel til obligatorisk, digital selvbetjening**

|  |  |
| --- | --- |
| **Hvad** | Eksemplet viser, hvordan der er sikret hjemmel til obligatorisk digital selvbetjening, samt hvilke overvejelser der er gjort omkring mulighed for undtagelse. |
| **Lovbemærkninger** | For at kunne pålægge borgerne pligt til at anvende digitale selvbetjeningsløsninger ved ansøgninger, anmeldelser, indberetninger mv. til det offentlige, skal dette være hjemlet i lov.Det foreslås, at det (…) fastsættes, at det som altovervejende hovedregel bliver obligatorisk at benytte de digitale selvbetjeningsløsninger på de udvalgte områder. Konsekvensen af, at en ansøgning, anmeldelse eller indberetning mv. ikke indgives digitalt, er, at den offentlige myndighed vil afvise ansøgningen, anmeldelsen, indberetningen mv. efter behørig vejledning. |
| **Kilde** | Lov nr. 622 af 12. juni 2013. |

1. Se https://www.retsinformation.dk/forms/R0710.aspx?id=183982 [↑](#footnote-ref-1)